**Περιγραφικό εργαλείο αυτο-παρατήρησης**

**για τη διερεύνηση της συμμετοχής των παιδιών στο ελεύθερο παιχνίδι**

Κατά τη διάρκεια των ελεύθερων δραστηριοτήτων παρατηρώ το παιχνίδι των παιδιών και καταγράφω τις παρατηρήσεις μου στην παρακάτω κλείδα. Οι άξονες που αφορούν τις ενέργειες των παιδιών και τις ενέργειες μου (ενέργειες νηπιαγωγού) δείχνουν το περιεχόμενο / τα ζητήματα της παρατήρησης που σχετίζονται με τη συμμετοχή των παιδιών και μπορούν να ιδωθούν ως ανοιχτές ερωτήσεις. Οι συγκεκριμένες ερωτήσεις είναι ενδεικτικές και βοηθούν σε όσα πρέπει να εστιάσω με μεγαλύτερη ακρίβεια. Δεν είναι απαραίτητο να απαντηθούν όλα τα ερωτήματα με τη σειρά παρά μόνο αυτά που αντιστοιχούν σε όσα προκύπτουν από την παρατήρηση. Εναλλακτικά, η κλείδα μπορεί να συμπληρωθεί μετά το πέρας της παρατήρησης του ελεύθερου παιχνιδιού και αφού είμαι σίγουρη ότι έχω μια σαφή εικόνα από το παιχνίδι των παιδιών. Η κλείδα μπορεί να χρησιμοποιηθεί όσο συχνά επιθυμώ ή θεωρώ ότι είναι χρήσιμη η καταγραφή δεδομένων για τη συμμετοχή των παιδιών.

Επιπλέον, η κλείδα μπορεί να χρησιμοποιηθεί και ξεχωριστά μόνο για τις ενέργειες των παιδιών ή μόνο για τις δικές μου αναλογιζόμενη αντίστοιχα τον ρόλο μου ή τις ενέργειες των παιδιών ως αντίκτυπο αυτών που παρατηρώ. Μετά τη συμπλήρωση της κλείδας μελετώ τις παρατηρήσεις μου, συσχετίζω τις ενέργειες των παιδιών με τις δικές μου ενέργειες και αναστοχάζομαι πάνω σε αυτές. Οι καταγραφές μου μπορούν να αξιοποιηθούν: α) στη βάση του «τι μπορώ να κάνω για να βελτιώσω/ενισχύσω τη συμμετοχή των παιδιών;» και β) στον επανέλεγχο των ενεργειών μετά τις παρεμβάσεις / δράσεις μου για την ενίσχυση της συμμετοχής των παιδιών στο ελεύθερο παιχνίδι.

**Νηπιαγωγείο/ τάξη ……………………………………………………………**

**Ημερομηνία…………………………………………………………………….….**

|  |
| --- |
| **Ενέργειες παιδιών** |
| **Άξονες** | **Ενδεικτικές ερωτήσεις** | **Παρατηρήσεις** |
| **1.** |  **Επιλογές***(Τι επιλογές κάνουν τα παιδιά;* *Σε τι ακριβώς;)* | - Τα παιδιά επιλέγουν μόνα τους γωνιά/ είδος παιχνιδιού και συμπαίκτη;- Τα παιδιά επιλέγουν τα ίδια τον αριθμό των συμπαικτών τους;- Επιλέγουν / διαμορφώνουν το περιεχόμενο του παιχνιδιού τους;- Επιλέγουν / διαμορφώνουν το χρόνο του παιχνιδιού; |  |
| **Αποφάσεις - πρωτοβουλίες** *(Παίρνουν αποφάσεις /πρωτοβουλίες; Σε τι; Με ποιον τρόπο;)* | - Αποφασίζουν για το σενάριο του παιχνιδιού; - Παίρνουν πρωτοβουλίες για τη διαμόρφωση του χώρου του παιχνιδιού;- Παίρνουν πρωτοβουλίες για αλλαγές στην πορεία και την εξέλιξη του παιχνιδιού;- Με ποιον τρόπο αποφασίζουν τη λήξη ενός παιχνιδιού;- Παίρνουν όλα τα παιδιά πρωτοβουλίες και αποφάσεις;- Υπάρχουν κάποια παιδιά που ηγούνται των αποφάσεων και κάποια που ακολουθούν; |
| **Έκφραση – εκδήλωση επιθυμιών, αναγκών…***(Εκφράζουν επιθυμίες, ανάγκες, συναισθήματα;)* | - Τα παιδιά εκφράζουν τις επιθυμίες τους; Σε ποιον; Με ποιον τρόπο;- Εκφράζουν τις απόψεις τους; Σε ποιον; Με ποιον τρόπο;- Εκφράζουν τα συναισθήματά τους; Σε ποιον; Με ποιον τρόπο;- Εκφράζουν παράπονα και αντιρρήσεις; Σε ποιον; Για ποιον λόγο; Με ποιον τρόπο το κάνουν;- Πώς αντιδρούν τα άλλα παιδιά στην έκφραση-εκδήλωση στάσεων και απόψεων από κάποια παιδιά; |
| **2** | **Αλληλεπίδραση – διενέξεις – επίλυση προβλημάτων** *(Πώς αλληλεπιδρούν τα παιδιά μεταξύ τους και με μένα; Πώς διαχειρίζονται τις όποιες διενέξεις; Με ποιον τρόπο επιλύουν προβλήματα;)* | - Όλα τα παιδιά αλληλεπιδρούν μεταξύ τους; - Υπάρχουν «κλειστές» ομάδες παιδιών;- Υπάρχουν παιδιά που παίζουν μόνα τους; Γιατί συμβαίνει αυτό;- Υπάρχουν παιδιά που αποκλείονται από κάποια παιχνίδια; Πότε; Τι συμβαίνει; Γιατί;- Υπάρχουν συχνά συγκρούσεις μεταξύ των παιδιών; - Τα παιδιά λύνουν μόνα τους τις διαφωνίες τους;- Τα παιδιά ζητούν λύσεις από εμένα; Πότε; Πόσο συχνά; Τι είδους λύσεις;- Αντιδρούν σε παρατηρήσεις – ελέγχους – υπενθύμιση κανόνων από τους συμμαθητές τους; Με ποιον τρόπο;- Αντιδρούν σε παρατηρήσεις – ελέγχους – υπενθύμιση κανόνων από εμένα; Με ποιον τρόπο;- Ζητούν να επιβάλλω κυρώσεις στο παιχνίδι; Πότε συμβαίνει αυτό; Γιατί;- Ζητούν να είμαι πιο ελαστική στην εφαρμογή κάποιων κανόνων; Πότε το κάνουν; Σε τι ακριβώς; - Επιδιώκουν την αλληλεπίδραση με άλλα παιδιά; Με ποιον τρόπο; - Επιδιώκουν την αλληλεπίδραση μαζί μου; Πώς και για ποιον λόγο;- Ζητούν τη βοήθεια των συμμαθητών τους; Σε τι;- Ζητούν τη βοήθειά μου; Πόσο συχνά; Σε τι; |  |
| **Ενέργειες νηπιαγωγού** |
| **Άξονες** | **Ενδεικτικές ερωτήσεις** | **Παρατηρήσεις** |
| **1.** | **Αλληλεπίδραση Υποστήριξη ενδιαφερόντων – αναγκών** *(Πώς αλληλεπιδρώ με τα παιδιά και πώς υποστηρίζω τα ενδιαφέροντα και τις ανάγκες τους;)* | - Ρωτώ τα παιδιά για τις επιλογές τους στο παιχνίδι; Τους δίνω την ευκαιρία να τις αιτιολογήσουν; - Υποστηρίζω τα ενδιαφέροντα των παιδιών στο παιχνίδι; Με ποιον τρόπο;- Δίνω την ευκαιρία στα παιδιά να εκφράσουν και να μοιραστούν τις ιδέες και τις απόψεις τους στο παιχνίδι; Πότε το κάνω αυτό; Πόσο συχνά; Με ποιον τρόπο;- Ενθαρρύνω – προτρέπω τα παιδιά να κάνουν κάτι; Πόσο συχνά το κάνω αυτό; Γιατί; Με ποιον τρόπο / με ποια κριτήρια;- Ενθαρρύνω τα παιδιά που δεν συμμετέχουν ενεργά στο παιχνίδι; Με ποιον τρόπο; - Επιλέγω εγώ δραστηριότητες για να απασχοληθούν τα παιδιά; Πότε το κάνω αυτό και γιατί; Πόσο συχνά;- Αναμένω συγκεκριμένη δράση των παιδιών σε κάθε γωνιά;- Κάνω ανοιχτό διάλογο με τα παιδιά την ώρα του παιχνιδιού; Για ποια θέματα;  |  |
| **2.** | **Περιεχόμενο παιχνιδιού Αξιοποίηση – επέκταση της δράσης των παιδιών - Κανόνες** *(Ποιος είναι ο ρόλος μου στη διάρκεια του παιχνιδιού των παιδιών; Πόσο αξιοποιώ ή περιορίζω τη δράση τους; Πώς διαχειρίζομαι το ζήτημα των κανόνων στη διάρκεια του παιχνιδιού;)* | - Εμπλέκομαι / παρεμβαίνω στο σενάριο του παιχνιδιού; Πότε; Γιατί; Με ποιον τρόπο;- Παρεμβαίνω στη σύνθεση της ομάδας; Πότε; Γιατί; Με ποιον τρόπο;- Καθοδηγώ τη δράση των παιδιών στο παιχνίδι; Πώς; Με ποιον τρόπο;- Δίνω η ίδια τη λύση σε ζητήματα που προκύπτουν στο παιχνίδι;- Προβληματίζω τα παιδιά για την εξεύρεση λύσης; Πόσο συχνά; Με ποιον τρόπο;- Υποστηρίζω τη σκέψη των παιδιών με ερωτήσεις που τους βοηθούν να επιλύσουν ένα ζήτημα ή να επεκτείνουν το παιχνίδι τους; - Βοηθάω τα παιδιά να επεκτείνουν το παιχνίδι τους; Με ποιον τρόπο;- Παρέχω στα παιδιά ευκαιρίες να αναλαμβάνουν τις ευθύνες τους στο παιχνίδι; Με ποιον τρόπο;- Υπενθυμίζω τους κανόνες στα παιδιά; Πόσο συχνά το κάνω αυτό; Γιατί;- Περιορίζω το χρόνο του παιχνιδιού των παιδιών; Πότε; Γιατί;- Περιορίζω το χώρο του παιχνιδιού των παιδιών; Πότε; Γιατί;- Διακόπτω το παιχνίδι των παιδιών; Πότε; Γιατί; - Αξιολογώ τη δράση των παιδιών; Πόσο συχνά; Με ποιον τρόπο;- Επιβάλλω κυρώσεις στο παιχνίδι; Πότε; Πόσο συχνά; Με ποιον τρόπο; - Συζητάω με τα παιδιά θέματα παραβίασης κανόνων και πιθανής τροποποίησης τους;- Δίνω την ευκαιρία στα παιδιά να αιτιολογήσουν το λόγο παραβίασης των κανόνων ενός παιχνιδιού;- Προτρέπω τα παιδιά να βρουν μόνα τους τη λύση μετά τη παραβίαση κάποιου κανόνα; |  |